
9 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέας της όψης του κτιρίου 
που βρίσκεται στη Φλώρινα και επί των οδών Πρε- 
σπών και Σίνη Κοντογούρη και καθορισμός ειδικών 
όρων και περιορισμών δόμησής του, φερομένου 

ως ιδιοκτησίας Γεωργίου Συγγελάκη. 1 

Χαρακτηρισμός ως διατηρητέου του κτιρίου που βρί¬ 
σκεται στη Βέροια και επί της οδού Μητροπόλεως 
9 (εντός της στοάς) και καθορισμός ειδικών όρων 
και περιορισμών δόμησής του, φερομένου ως ιδιο¬ 
κτησίας των κληρονόμων Νίνας- Μαρίας και Παντε¬ 
λή Π ασχαλίδη. 2 

Χαρακτηρισμός ως διατηρητέας της όψης του κτιρίου 
που βρίσκεται στη Φλώρινα και επί της οδού Ηπεί¬ 
ρου αριθ. 45 και καθορισμός ειδικών όρων και πε¬ 
ριορισμών δόμησής του, φερομένου ως ιδιοκτη¬ 
σίας της Έλζας Μητσώλη. 3 

Καθορισμός χρήσης σε υπό παραχώρηση δημοτική χορ- 
τολιβαδική έκταση του Δήμου Βεντζίου Ν. Γρεβενών 4 


ΑΠΟΦΑΣΕΙ Σ 

Αριθ. 5815 (1) 

Χαρακτηρισμός ως διατηρητέας της όψης του κτιρίου 
που βρίσκεται στη Φλώρινα και επί των οδών Πρεσπών 
και Σίνη Κοντογούρη και καθορισμός ειδικών όρων 
και περιορισμών δόμησής του, φερομένου ως ιδιοκτη¬ 
σίας Γ εωργίου Συγγελάκη. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

- Του Ν. 1577/1985 (Φ. Ε. Κ. 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτά τροποποιήθηκε με το Ν. 1772/1988 (ΦΕΚ Α' 
91), συμπληρώθηκε με το άρθρο 22 του Ν. 2300/1995 
(ΦΕΚ Α' 69) και αντικαταστάθηκε με το άρθρο 3 του Ν. 
2831/2000 (ΦΕΚ Α' 140), «τροποποίηση των διατάξεων 
του Ν. 1577/1985 «Γενικάς Οικοδομικάς Κανονισμός και 
άλλες πολεοδομικές διατάξεις». 

-Του Π.Δ. 358/1986 (Φ.Ε.Κ. Α' 158) «Καθορισμός αρμο¬ 


διοτήτων Υπουργείου Βόρειας Ελλάδας και ειδικότερα 
του άρθρου 2παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

-Του Π.Δ. 92/1987 (ΦΕΚΑ'51) Οργανισμός του Υπουργεί¬ 
ου Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Δ/τος 492/1988 (ΦΕΚ 224 Α). 

- Του άρθρου 29Α'του Ν. 1558/1985 «Κυβέρνηση και 
Κυβερνητικά Όργανα Α' 137) που προστέθηκε με το άρ¬ 
θρο 27του Ν. 2081/1992 (Α' 154) και αντικαταστάθηκε με 
την παρ. 2ατου άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας Θράκης. 

3. Την απά 10.5.2002 αιτιολογική έκθεση της Διεύθυν¬ 
σης Κοινωνικής Πολιτιστικής Ανάπτυξης και Επικοινωνίας 
του Υπουργείου Μακεδονίας - Θράκης. 

4. Το γεγονός ότι δεν έχει υποβληθεί καμιά ένσταση κα¬ 
τά της ανωτέρω αιτιολογικής έκθεσης εντός της εκ του 
νόμου προβλεπομένης προθεσμίας, αποφασίζουμε: 

1. Χαρακτηρίζουμε ως διατηρητέα την όψη του κτιρίου 
που βρίσκεται στη Φλώρινα και επί των οδών Πρεσπών και 
Σίνη Κοντογούρη, φερομένου ως ιδιοκτησίας του Γεωργίου 
Συγγελάκη, όπως φαίνεται στο συνημμένο τοπογραφικό 
διάγραμμα σε κλίμακα 1:500, που θεωρήθηκε απότη Δ/νση 
Κοινωνικής Πολιτιστικής Ανάπτυξης και Επικοινωνίας του 
Υ.ΜΑ.Θ. και που σε σμίκρυνση αντίτυπά του δημοσιεύεται 
με την απόφαση αυτή, για τους παρακάτω κυρίως λάγους: 

α) Είναι εξαιρετικό και μοναδικό δείγμα όψης ισογείου 
κτιρίου, το οποίο συνδυάζει στοιχεία βυζαντινής και νεο¬ 
κλασικής προέλευσης. 

β) Έχει σημαντική αισθητική αξία λόγω αναλογιών και 
συμμετρίας που τη χαρακτηρίζουν, αλλά και των λιτών 
διακοσμητικών στοιχείων που το καθιστούν χαρακτηρι¬ 
στικό δείγμα λαϊκού κλασικισμού. 

γ) Αξίζει να διατηρηθεί η όψη αυτού του κτιρίου καθό¬ 
σον αποτελεί εξαιρετικό παράδειγμα λαϊκού κλασικισμού 
και σημαντικό μορφολογικό στοιχείο που εμπλουτίζει την 
αρχιτεκτονική της πόλης. 

δ) Η διατήρηση της όψηςτου υπόψη κτιρίου θαεμπλου- 
τίσει το αστικό τοπίο της πόλης και το πολιτιστικό κεφά¬ 
λαιο με μορφές της αρχιτεκτονικής του παρελθόντος. 

2. Στη χαρακτηριζόμενη ως διατηρητέα όψη του κηρίου 
απαγορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοιχείωντου. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφόσον δεν αλλοιώνεται ο γενικός αρχι¬ 
τεκτονικός χαρακτήρας του. 

Επιτρέπεται η κατεδάφιση του υπολοίπου κπρίου, η 
προσθήκη νέου κτιρίου πάνω από την όψη ή σε απόσταση 
από αυτήν για την εξάντληση του ισχύοντος συντελεστού 
δόμησης χωρίς να αλλοιώνεται ο χαρακτήρας της όψης 
του κατόπιν γνωμάτευσης της οικείας ΕΠΑΕ και έγκρισης 
τουΥΜΑΘ. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στη διατηρητέα όψη 
του κτιρίου, όπως και για την τοποθέτηση επιγραφών, 
απαιτείται έλεγχος της Επιτροπής Πολεοδομικού και Αρ¬ 


χιτεκτονικού Ελέγχου (ΕΠΑΕ) και της Διεύθυνσης Κοινω¬ 
νικής - Πολιτιστικής Ανάπτυξης και Επικοινωνίας του 
Υπουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικρατείας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικρατείας». 

7. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουλίου 2002 

ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 3350 (2) 

Χαρακτηρισμός ως διατηρητέου του κτιρίου που βρίσκε¬ 
ται στη Βέροια και επί της οδού Μητροπόλεως 9 (εντός 
της στοάς) και καθορισμός ειδικών όρων και περιορι¬ 
σμών δόμησής του, φερομένου ως ιδιοκτησίας των 
κληρονόμων Νίνας- Μαρίας και Παντελή Πασχαλίδη. 

Ο ΥΠΟΥΡΓΟΣ 
Μ ΑΚΕΔΟΝIΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

- Του Ν. 1577/1985 (Φ. Ε. Κ. 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 (ΦΕΚ Α' 
91), συμπληρώθηκε με το άρθρο 22 του Ν. 2300/1995 
(ΦΕΚ Α' 69) και αντικαταστάθηκε με το άρθρο 3 του Ν. 
2831/2000 (ΦΕΚ Α' 140), «τροποποίηση των διατάξεων 
του Ν. 1577/1985 Γενικός Οικοδομικός Κανονισμός και 
άλλες πολεοδομικές διατάξεις». 

- Του Π.Δ. 358/1986 (Φ.Ε.Κ. Α' 158) «Καθορισμός αρμο¬ 
διοτήτων Υπουργείου Βόρειας Ελλάδας και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

- Του Π.Δ. 92/1987 (ΦΕΚ Α' 51) Οργανισμός του Υπουρ¬ 
γείου Βόρειας Ελλάδας», όπως τροποποιήθηκε και συ¬ 
μπληρώθηκε με τις διατάξεις του Π.Δ/τος 492/1988 (ΦΕΚ 
224 Α). 

- Του άρθρου Α' 29 του Ν. 1558/1985 «Κυβέρνηση και 
Κυβερνητικά Όργανα Α' 137) που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε με 
την παρ, 2 ατού άρθρου 1 του Ν. 2469/1997 (Α'38), 

2. Την απόφαση Υ, 704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας Θράκης. 

3. Την από 7.3.2002 αιτιολογική έκθεση της Διεύθυνσης 
Κοινωνικής- Πολιτιστικής Ανάπτυξης και Επικοινωνίας 
του Υπουργείου Μακεδονίας- Θράκης. 

4. Την από 7.6.2002 απάντηση της πολεοδομίας Βέροι¬ 
ας, στην οποία αναφέρεται η ανάρτηση και καθαίρεση της 
αιτιολογικής έκθεσης καθώς και η σχετική δημοσίευσή 
της στον τοπικό τύπο. 

5. Το γεγονός ότι δεν υπεβλήθη καμιά ένσταση κατά της 
υπόψη αιτιολογικής έκθεσης εντός της εκ του νόμου προ- 
βλεπομένης προθεσμίας, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στη Βέροια και επί της οδού Μητροπόλεως 9 
(εντός της στοάς) φερομένου ως ιδιοκτησίας των Κληρο¬ 
νόμων Νίνας- Μαρίας και Παντελή Πασχαλίδη, όπως φαί¬ 
νεται στο συνημμένο τοπογραφικό διάγραμμα σε κλίμακα 


1:4000 , που θεωρήθηκε από τη Δ/νση Πολιτισμού του 
Υ.ΜΑ.Θ. και που σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λό¬ 
γους: 

α) Είναι κτίριο με εξαιρετικό, ενδιαφέρον χαρακτηριστι¬ 
κό παράδειγμα της τοπικής αρχιτεκτονικής της Βέροιας. 

β) Ο τύπος του είναι μεταβατικός από τον πλατυμέτωπο 
μακεδονικό τύπο (μεγαροειδές) προς τον περίκλειστο 
συμμετρικό τύπο κατοικίας με κεντρική σκάλα. 

γ) Η μορφολογία του διατηρεί και παρουσιάζει επιδρά¬ 
σεις λαίκού κλασικισμού όπως αυτός επηρέασε τα τοπικά 
αρχιτεκτονικά ιδιώματα. 

δ) Αξίζει να διατηρηθεί γιατί είναι ένα από τα ελάχιστα 
κτίρια του είδους του, που διατηρούνται ακόμα στην πό¬ 
λη της Βέροιας και συνδυάζει με επιτυχία την παραδοσια¬ 
κή τοπική αρχιτεκτονική με το λάίκό κλασικισμό. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύ¬ 
θμιση του κτιρίου, εφόσον δεν αλλοιώνεται ο γενικός 
αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έλεγχος της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Κοινωνικής- Πολιτιστικής Ανάπτυξης και Επι¬ 
κοινωνίας του Υπουργείου Μακεδονίας- Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικρατείας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικρατείας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουλίου 2002 

ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 4499 (3) 

Χαρακτηρισμός ως διατηρητέας της όψης του κτιρίου 
που βρίσκεται στη Φλώρινα και επί της οδού Ηπείρου 
αριθμ. 45 και καθορισμός ειδικών όρων και περιορι¬ 
σμών δόμησής του, φερομένου ως ιδιοκτησίας της 
Έλζας Μητσώλη. 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

- Του Ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ 91 
Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140 Α') «Τροποποίηση των διατάξεων του 
Ν. 1577/1985 « Γενικός Οικοδομικός Κανονισμός» και άλ¬ 
λες πολεοδομικές διατάξεις». 

- Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

-Του Π.Λ. 92/1987 (ΦΕΚ51 Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Λ./τος 492/1988 (ΦΕΚ 224 Α). 

- Του άρθρου 29'Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε με 
την παραγρ. 2α του άρθρου 1 του Ν. 2469/1997 (Α' 38). 

2. Την απόφαση Υ.704/19.8.1988 (ΦΕΚ575 Β')του Πρω¬ 
θυπουργού, για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 10.5.2002 αιτιολογική έκθεση της Διεύθυν¬ 
σης Κοινωνικής Πολιτιστικής Ανάπτυξης και Επικοινωνίας 
του Υπουργείου Μακεδονίας - Θράκης. 

4. Την από 13.6.2002 απάντηση - ένσταση της ιδιοκτή- 
τριας του υπόψη κτιρίου, με την οποία ζητά να μη χαρα- 
κτηρισθεί η όψη του κτιρίου για λόγους τεχνικούς, οικο¬ 
νομικούς και κοινωνικούς, αποφασίζουμε: 

1. Χαρακτηρίζουμε ως διατηρητέα την όψη του κτιρίου 
που βρίσκεται στη Φλώρινα και επί της οδού Ηπείρου 
(πλατεία Ηρώων) αριθ. 45, φερόμενο ως ιδιοκτησίας της 
Έλζας Μητσώλη, όπως φαίνεται στο συνημμένο τοπο- 
γραφικό διάγραμμα σε κλίμακα 1:1000, που θεωρήθηκε 
από τη Δ/νση Κοινωνικής Πολιτιστικής Ανάπτυξης και Επι¬ 
κοινωνίας του ΥΜΑΘ και που σε σμίκρυνση αντίτυπό του 
δημοσιεύεται με την απόφαση αυτή, για τους παρακάτω 
κυρίως λόγους: 

α) Η όψη έχει χαρακτήρα και στοιχεία παραδοσιακά 
(προεξοχές σαχνισιά και προβόλους - φουρούσια), τα 
οποία την καθιστούν πολύ ενδιαφέρουσα. 


β) Μαζί με τα υπόλοιπα κτίρια της ίδιας σειράς αποτελεί 
ένα ενιαίο παραδοσιακό σύνολο, το οποίο βλέπει στην 
πλατεία Ηρώων και προσδίδει στην περιοχή έναν ιδιάζο- 
ντα χαρακτήρα. 

γ) Αποτελεί χαρακτηριστική μορφή παραδοσιακής αρ¬ 
χιτεκτονικής της Φλώρινας, έχει αυθεντική αξία και 
εμπλουτίζει το πολιτιστικό κεφάλαιο της πόλης για μορ¬ 
φές παραδοσιακής αρχιτεκτονικής. 

δ) Η διατήρηση της όψης εμπλουτίζει το χαρακτήρα και 
το αστικό τοπίο της περιοχής και φυλάσσει την αισθητική 
αξία του ιστορικού κέντρου της πόλης. 

2. Στη χαρακτηριζόμενη ως διατηρητέα όψη του κτιρίου 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και διακοσμητικών στοι¬ 
χείων της. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύ¬ 
θμιση του κτιρίου, εφόσον δεν αλλοιώνεται ο γενικός 
αρχιτεκτονικός χαρακτήρας του. 

Επιτρέπεται η κατεδάφιση του υπολοίπου κτιρίου, η 
προσθήκη νέου κτιρίου πίσω από την όψη ή σε απόσταση 
από αυτήν για την εξάντληση του ισχύοντος συντελεστού 
δόμησης χωρίς να αλλοιώνεται ο χαρακτήρας της όψης 
του κατόπιν γνωμάτευσης της οικείας ΕΠΑΕ και έγκρισης 
του ΥΜΑΘ. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση της όψης του κτι¬ 
ρίου. Επιτρέπεται μόνο η τοποθέτηση επιγραφών μικρών 
διαστάσεων στην ελληνική γλώσσα, που να πληροφο¬ 
ρούν για τη χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έλεγχος της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Κοινωνικής Πολιτιστικής Ανάπτυξης και Επι¬ 
κοινωνίας του Υπουργείου Μακεδονίας Θράκης. 

6. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικρατείας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουλίου 2002 

ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 2230 ( 4 ) 

Καθορισμός χρήσης σε υπό παραχώρηση δημοτική χορ- 
τολιβαδική έκταση του Δήμου Βεντζίου Ν. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το Ν. 1512/11.1.1985 (ΦΕΚ4Α) για την τροποποίηση 
και συμπλήρωση πολεοδομικών διατάξεων κ.λπ. και ειδι¬ 
κότερα το άρθρο 3 παρ. 1 αυτού. 

2. Το Ν. 1337/12.3.1983 (ΦΕΚ33Δ) για την επέκταση των 
πολεοδομικών σχεδίων κ.λπ. 

3. Το Ν. 360/1976 για τη χωροταξία και το περιβάλλον. 

4. Το Ν. 1032/1980 για τη σύσταση του Υπουργείου 
Χ.Ο.Π. 

5. Την Υ1β/2000/29.3.96 (ΦΕΚ 343Δ) απόφαση του 
Υπουργείου Υγείας Πρόνοιας και Κοινωνικών Ασφαλίσε¬ 
ων για τους όρους ίδρυσης και λειτουργίας πτηνοκτηνο- 
τροφικών εγκ/σεων. 

6. Την 83840/3591/12.12.86 απόφαση του Υπουργείου 
ΠΕ.ΧΩ.Δ.Ε. για τις αποστάσεις των πτη-κτηνοτροφικών 
εγκ/σεων από πόλεις, χωριά, οικισμούς κ.λπ. 

7. Την με αριθμό 6/13.5.2000 ομόφωνη απόφαση του 
δημοτικού Συμβουλίου του Δήμου Βεντζίου Ν. Γρεβενών 
για παραχώρηση της εν λόγω δημοτικής έκτασης. 

8. Την οικ 2275/9.8.2002 εισήγηση της Δ/νσης Πολεο¬ 


δομίας και Περιβάλλοντος της Ν. Α. Γρεβενών, αποφασί¬ 
ζουμε: 

Καθορίζουμε ως χρήση στην υπό παραχώρηση, σύμ¬ 
φωνα με το άρθρο 13 παρ. 2γτου Ν. 1734/87 «Βοσκότο¬ 
ποι και ρύθμιση ζητημάτων σχετικών με κτηνοτροφική 
απσκατάσταση κ.λπ.», δημοτική, χορτολιβαδική, μη δασι¬ 
κή έκταση 5000 τ.μ. του Δήμου Βεντζίου Ν. Γρεβενών και 
συγκεκριμένα για το με αριθμό 38β αγροτεμάχιο του 
αγροκτήματος «Ποντινή» Ν. Γρεβενών, τη λειτουργία που 
εξυπηρετεί την εγκατάσταση κτηνοτροφικών εκμεταλ¬ 
λεύσεων. 

Το τοπογραφικό διάγραμμα του αγροτεμαχίου που συ¬ 
ντάχθηκε από τον Πολιτικό Μηχανικό Ιωάννη X. Μήλιο 
αποτελεί αναπόσπαστο τμήμα της παρούσας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, ούτε σε 
βάρος του προϋπολογισμού του οικείου Ο.Τ.Α. (Δήμος 
Βεντζίου Ν. Γρεβενών). 

Η απόφαση αυτή με το συνημμένο τοπογραφικό διά¬ 
γραμμα να δημοσιευθεί στην Εφημερίδα της Κυβερνή- 
σεως. 

Γ ρεβενά, 9 Αυγούστου 2002 

Ο Νομάρχης κ.α.α. 

Ο Βοηθός Νομάρχης 
ΝΙΚΟΛΑΟΣ ΠΑΠΑΔΟΠΟΥΛΟΣ 







